
โรงเรียนปทุมคงคา  สมุทรปราการ
ขอเรียนเชิญร่วมเป็นเจ้าภาพทอดผ้าป่าเพื่อการศึกษา วันสถาปนาโรงเรียนครบ ๘ ปี
วันจันทร์ที่ ๑๐ กรกฎาคม พ.ศ. ๒๕๖๐  (แรม ๒ ค่ำ เดือน ๘) 
[image: ผลการค้นหารูปภาพสำหรับ เส้นคั่น ลายไทย]
ด้วยโรงเรียนปทุมคงคา สมุทรปราการ ร่วมกับคณะกรรมการสถานศึกษาขั้นพื้นฐาน คณะกรรมการชมรมผู้ปกครองและครู คณะกรรมการเครือข่ายผู้ปกครอง บุคลากรทางการศึกษา คณะครูและผู้ปกครองนักเรียนโรงเรียนปทุมคงคา สมุทรปราการ ได้ร่วมกันจัดให้มีการทอดผ้าป่าเพื่อการศึกษาเนื่องในวันสถาปนาโรงเรียนครบ ๘ ปี ในวันจันทร์ที่ ๑๐ กรกฎาคม พ.ศ. ๒๕๖๐ โดยมีวัตถุประสงค์เพื่อจัดสร้างศาลพระภูมิเจ้าที่ประจำโรงเรียน และสมทบทุนการก่อสร้างอาคารหอประชุม – โรงอาหาร ๓ ชั้น กว้าง ๒๔ เมตร ยาว ๔๐ เมตร มูลค่า ๔๕ ล้านบาท ดังนั้นจึงขอเรียนเชิญท่านและผู้มีจิตศรัทธาอันเป็นกุศลทั้งหลายร่วมเป็นเจ้าภาพทอดผ้าป่าเพื่อการศึกษาในครั้งนี้
ขออำนาจแห่งบุญกุศลที่ท่านทั้งหลายได้ตั้งใจบำเพ็ญนี้ จงประมวลเป็นบุญญานุภาพอันแรงกล้า ให้ทุกท่านและครอบครัวตลอดทั้งบุคคลอันเป็นที่รัก ประสบแต่ความสุข ความเจริญด้วยอายุ วรรณะ สุขะ พละ ปฏิภาณธนสารสมบัติและสัมฤทธิ์ผลในสิ่งที่พึงปรารถนาทุกประการเทอญ
กำหนดการ
วันจันทร์ที่ ๑๐ กรกฎาคม พ.ศ. ๒๕๖๐ (แรม ๒ ค่ำ เดือน ๘)
               ณ . อาคารสมพงษ์ นรินทร์สุขสันติ  โรงเรียนปทุมคงคา สมุทรปราการ
เวลา   ๐๙.๑๙  น.  ตั้งองค์ผ้าป่า ณ  โรงเรียนปทุมคงคา สมุทรปราการ
เวลา   ๐๙.๓๐  น.  ผู้มีเกียรติพร้อมเพรียงกันบริเวณพิธี
เวลา   ๑๐.๐๐  น.  พระสงฆ์ ๙ รูป เจริญพระพุทธมนต์
เวลา   ๑๐.๔๙  น.  พิธีทอดผ้าป่าเพื่อการศึกษา
เวลา   ๑๑.๐๐  น.  ถวายภัตตาหารเพลแด่พระสงฆ์
เวลา    ๑๒.๐๐  น.  เสร็จพิธี ร่วมรับประทานอาหาร
ประธานกิตติมศักดิ์ฝ่ายสงฆ์
พระครูปลัดสุวัฒนศีลคุณ (พระครูแจ้) 	รองเจ้าอาวาสวัดบางพลีใหญ่กลาง
ประธานอุปถัมภ์ฝ่ายสงฆ์
พระครูสุวรรณสิทธิธาดา  		เจ้าคณะตำบลบางปู  เจ้าอาวาสวัดน้อยสุวรรณาราม
พระครูศรีภาวนา วิสุทธิคุณ วิ.  	เจ้าอาวาสวัดแพรกษา
พระครูจันทสารสุตกิจ  (พระครูหงี) 	ผู้ช่วยเจ้าอาวาสวัดบางโฉลงใน
พระครูวิทูรกิจจาทร  (พระครูจาบ) 	ผู้ช่วยเจ้าอาวาสวัดหนามแดง
พระครูปลัดรัตนวัฒน์  (พระครูเปี๊ยก)  	ผู้ช่วยเจ้าอาวาสวัดบางพลีใหญ่กลาง
ประธานกิตติมศักดิ์ฝ่ายฆราวาส
             นายชาติชาย   อุทัยพันธ์  ผู้ว่าราชการจังหวัดสมุทรปราการ

